**ELŐTERJESZTÉS**

Tiszavasvári Város Önkormányzata Képviselő-testületének

2018. december 19-én

tartandó ülésére

Az előterjesztés tárgya: **Az önkormányzati képviselők tiszteletdíjáról szóló 45/2014.**

**(XII.29.) önkormányzati rendelet módosításáról**

Iktatószám: TPH/1403-22/2018

Melléklet: nincs

Az előterjesztés előadója: Ostorháziné dr.Kórik Zsuzsanna jegyző

Az előterjesztés témafelelőse: Fenyvesi-Nagy Emese köztisztviselő

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.22 és 1.24 pontja alapján |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |

Egyéb megjegyzés:

……………………………………………………………………………………………………………………………………………………………………………………………………

Tiszavasvári, 2018. december 11.

**Fenyvesi-Nagy Emese**

**témafelelős**

**Tiszavasvári Város Jegyzőjétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: [tvonkph@tiszavasvari.hu](mailto:tvonkph@tiszavasvari.hu)

Témafelelős: Fenyvesi-Nagy Emese

**ELŐTERJESZTÉS**

**- a Képviselő-testülethez -**

**Az önkormányzati képviselők tiszteletdíjáról szóló 45/2014.** **(XII.29.) önkormányzati**

**rendelet módosításáról**

**Tisztelt Képviselő-testület!**

A Tiszavasvári Város Önkormányzata Képviselő-testületének 45/2014. (XII.29.) önkormányzati rendelete az önkormányzati képviselők tiszteletdíjáról szól, amely 2017. január 1-jétől hatályos.

A rendelet 4.§-a a tiszteletdíj kifizetésének határidejéről így szól: „*A tiszteletdíj elszámolásáról és kifizetéséről minden hónap (tárgyhó) utolsó napjáig a jegyző gondoskodik”*.

A Tiszavasvári Város Önkormányzatánál és a Polgármesteri Hivatalnál is a köztisztviselők, közalkalmazottak és munkavállalók munkabérének kifizetése, a szerződések kiegyenlítése a tárgyhót követő hónap 5. napjáig (kivéve, ha a hónap 5. napja hétvégére, vagy munkaszüneti napra esik, ekkor a hónap 5. napját megelőző munkanapon) kifizetésre kerül. A rendelet 4.§-a miatt ezt a munkafolyamatot az adott hónapban kétszer kell elvégezni. Mivel az utalások feladása egy ember kezében összpontosul a rendelet elfogadásával jelentősen tehermentesítenék a dolgozót, mert így egyszerre tudná elindítani az alpolgármesterek és az önkormányzati képviselők tiszteletdíjának feladását a többi kiutalással együtt.

A fentiek miatt javaslom, hogy a tiszteletdíj elszámolása és kifizetése a tárgyhót követő hónap 5. napjáig (kivéve, ha a hónap 5. napja hétvégére, vagy munkaszüneti napra esik, ekkor a hónap 5. napját megelőző munkanapon) kerüljön kifizetésre.

Amennyiben elfogadja a képviselő-testület a kifizetés határidejének módosítását, úgy a 45/2014. (XII.29.) az önkormányzati képviselők tiszteletdíjáról szóló rendelet 4.§-a kerülne módosításra.

**A rendelet megalkotásának előzetes hatásvizsgálata:**

A jogalkotásról szóló 2010. évi CXXX. törvény (továbbiakban: JAT) 17.§ (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit. Az előzetes hatásvizsgálat eredményéről a testületet tájékoztatni kell.

A JAT 17.§ (2) bekezdése szerint a hatásvizsgálat során vizsgálni kell:

a) a tervezett jogszabály valamennyi jelentősnek ítélt hatását, különösen

aa) társadalmi, gazdasági, költségvetési hatásait,

ab) környezeti és egészségi következményeit,

ac) adminisztratív terheket befolyásoló hatásait, valamint

b) a jogszabály megalkotásának szükségességét, a jogalkotás elmaradásának várható következményeit, és

c) a jogszabály alkalmazásához szükséges személyi, szervezeti, tárgyi és pénzügyi feltételeket.

**Előzetes hatásvizsgálat**

**Az önkormányzati képviselők tiszteletdíjáról szóló rendelet módosításának várható következményeiről – az előzetes hatásvizsgálat tükrében – az alábbi tájékoztatást adom:**

**A rendelet megalkotásának valamennyi jelentősnek ítélt hatása, különösen:**

**1. Társadalmi, gazdasági, költségvetési hatása:**

Társadalmi, gazdasági, költségvetési hatása nincs.

**2. Környezeti és egészségi következményei:**

Környezeti és egészségi következménye nincs.

**3. Az adminisztratív terheket befolyásoló hatása:**

Tehermentesítené a Költségvetési és Adóigazgatási Osztály azon dolgozóját, aki az utalások elindítását végzi.

**4. A jogszabály megalkotásának szükségessége, a jogalkotás elmaradásának várható következményei:**

A jogszabály megalkotására kötelezettség nincs, annak elmaradása hátrányos következménnyel nem jár az önkormányzat számára.

**5. A jogszabály alkalmazásához szükséges személyi, szervezeti, tárgyi és pénzügyi feltételek:**

Személyi és tárgyi feltételek adottak a jogszabály alkalmazásához.

Az önkormányzati rendeletekhez indokolási kötelezettség is társul. Az indokolásban a jogszabály előkészítőjének feladata azoknak a társadalmi, gazdasági, szakmai okoknak és céloknak a bemutatása, amelyek a szabályozást szükségessé teszik. Az indokolásban ismertetni kell a jogi szabályozás várható hatását is.

Kérem a Tisztelt Képviselő-testületet a fentiek figyelembevételével az előterjesztés megtárgyalására és a rendelet módosításának elfogadására.

Tiszavasvári, 2018. december 11.

**Ostorháziné dr.Kórik Zsuzsanna**

**jegyző**

**RENDELET-TERVEZET**

**Tiszavasvári Város Önkormányzata Képviselő-testületének**

**..…/2018. (XII.19.) rendelete**

**az önkormányzati képviselők tiszteletdíjáról szóló 45/2014. (XII.29.) módosításáról**

Tiszavasvári Város Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, a Magyarország helyi önkormányzatairól szóló 2011. évi CLXXXIX. törvény 143. § (4) bekezdés f) pontjában biztosított felhatalmazás alapján, a Tiszavasvári Város Önkormányzata Képviselő-testülete szervezeti és működési szabályzatáról szóló 35/2014. (XI.28.) önkormányzati rendelet 4. melléklet 1.22 és az 1.24. pontja által biztosított véleményezési jogkörében illetékes Pénzügyi és Ügyrendi Bizottság véleményének kikérésével- a következőket rendeli el:

**1. §** Az önkormányzati képviselők tiszteletdíjáról szóló 45/2014. (XII.29.) rendelet 4.§ helyébe a következő rendelkezés lép:

„4. § A tiszteletdíj elszámolásáról és kifizetéséről tárgyhót követő hónap 5. napjáig (kivéve, ha a hónap 5. napja hétvégére, vagy munkaszüneti napra esik, ekkor a hónap 5. napját megelőző munkanapon) a jegyző gondoskodik.”

**2. §** (1) Ez a rendelet 2019. január 01. napján lép hatályba.

Tiszavasvári, 2018. december 19.

**Szőke Zoltán Ostorháziné dr.Kórik Zsuzsanna**

**polgármester jegyző**

**A rendelet kihirdetve: 2018. december …..**

**Ostorháziné dr.Kórik Zsuzsanna**

**jegyző**

**Indokolás**

**Tiszavasvári Város Önkormányzata Képviselő-testületének**

**…../2018. (XII.19.) rendelete**

**az önkormányzati képviselők tiszteletdíjáról szóló 45/2014.(XII.29.) módosításáról**

**Általános indokolás**

A Mötv. 143.§ (4) f) pontja alapján a helyi önkormányzat képviselő-testülete rendeletben határozza meg az önkormányzati képviselőnek, a bizottsági elnöknek és tagnak járó tiszteletdíjat.

**Részletes indokolás**

**1. §-hoz**

Meghatározza a tiszteletdíjak kifizetésének határidejét.

**2. §-hoz**

A rendelet hatályba lépéséről rendelkezik.