**ELŐTERJESZTÉS**

Tiszavasvári Város Önkormányzata Képviselő-testületének

**2018. december 19-én tartandó ülésére**

**Az előterjesztés tárgya:** **A 2287/12 hrsz-ú ingatlanon megvalósult streetball pályával kapcsolatos megállapodás felülvizsgálata**

**Az előterjesztés melléklete**:

**Ügyiratszám:** TPH/13272-…../2018.

**Az előterjesztés előadója:** Szőke Zoltán polgármester

**Az előterjesztés témafelelőse:** Gazdagné dr. Tóth Marianna osztályvezető

**Az előterjesztést véleményező bizottságok a hatáskör megjelölésével:**

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.30 |
|  |  |

**Az ülésre meghívni javasolt szervek, személyek:**

|  |  |  |
| --- | --- | --- |
| Tiszavasvári Sport Klub | Leányvári Attila | lvattila@gmail.com |

**Egyéb megjegyzés:**

……………………………………………………………………………………………………………………………………………………………………………………………………

Tiszavasvári, 2018. december 12.

**Gazdagné dr. Tóth Marianna**

**témafelelős**

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

**Témafelelős**: Gazdagné dr. Tóth Marianna

**Előterjesztés**

- a Képviselő-testülethez –

**A 2287/12 hrsz-ú ingatlanon megvalósuló streetball pályával kapcsolatos megállapodás felülvizsgálatáról**

**Tisztelt Képviselő-testület!**

Tiszavasvári Város Önkormányzata Képviselő-testülete 93/2017. (IV.27.) határozatával hozzájárult ahhoz, hogy a Tiszavasvári Sport Klub a látvány-csapatsportok támogatásának adókedvezménye ingatlan felújítási program (TAO program) keretében nyertes pályázat esetén a tiszavasvári 2287/12 hrsz-ú, ingatlanon sportfejlesztési tárgyi eszköz beruházást valósítson meg, legfeljebb bruttó 29.933.011 Ft. erejéig.

Tájékoztatom a testületet, hogy a 2 db streetball pálya megvalósítása iránt benyújtott pályázat nyert, a beruházás megvalósult és 2018. november 29-én megtörtént a pályaépítés kivitelezési munkáinak műszaki átadás-átvétele.

A fentebb hivatkozott határozat mellékleteként elfogadásra került Tiszavasvári Város Önkormányzata és a Tiszavasvári Sport Klub közötti megállapodás is, melynek tárgya többek között annak rögzítése, hogy a megvalósult streetball pálya az önkormányzat tulajdonát képezi. A tiszavasvári 2287/12 hrsz-ú ingatlan önkormányzati tulajdonban áll, a **beruházás során létrejövő vagyon tulajdonjoga minden feltétel és ellenszolgáltatás nélkül az önkormányzatot illeti meg** (megállapodás 9. pontja)

**A sportszervezet vállalja, hogy a beruházás könyv szerinti érték nullára történő leírásával egyidejűleg minden külön intézkedés, hozzájárulás, ellenszolgáltatás, költség és egyéb igény nélkül a beruházást az önkormányzat kizárólagos tulajdonába adja** (megállapodás 12. b. pontja)

A megállapodás 16. pontja szerint a beruházás üzembe helyezését követően **legkésőbb 30 napon belül a megállapodást felül kell vizsgálni és amennyiben szükséges kiegészíteni**. A megállapodás felülvizsgálata során az önkormányzati kapcsolattartó személyét és elérhetőségét szükséges módosítani az alábbiak szerint:

A Tulajdonos részéről a kapcsolattartó:

Szőke Zoltán polgármester

Email cím: polgarmester@tiszavasvari.hu

Tel.: 42-520-500

A 93/2017. (IV.27.) határozat 2. pontjában az önkormányzat jelzálogjog bejegyzéshez adta hozzájárulását: „Az ingatlan tulajdonosa kijelenti, hogy visszavonhatatlanul hozzájárul ahhoz, hogy a TAO törvényben meghatározottak szerint ingatlanára 15 év időtartamra a Magyar Állam javára 20.711.062 Ft, azaz Húszmillió-hétszáztizenegyezer-hatvankettő forint meghatározott adókedvezmény mértékéig az ingatlan-nyilvántartásba jelzálogjog kerüljön bejegyzésre.” A jelzálogjog bejegyzés még nem történt meg, így erre vonatkozóan intézkedni szükséges.

A streetball pályát az önkormányzatnak saját költségén kell fenntartania, használnia, működtetnie. A 2287/12 hrsz ingatlan teniszpálya megnevezéssel már telephelyként szerepel a Városi Kincstár alapító okiratában, azonban a megnevezést streetball pálya névre szükséges módosítani a kincstár alapító okiratának soron következő módosításakor. A teniszpályát jelenleg a Tiszavasvári Sportegyesület tenisz szakosztálya használja. Tekintettel arra, hogy a streetball pályát meghatározott óraszámban kosárlabda edzések biztosítására kell fordítani, szükséges egyeztetést folytatni a két sportszervezet között az ingatlan használatára, illetve a terület gondozása érdekében.

Kérem a Képviselő-testületet, hogy szíveskedjen az előterjesztés megtárgyalni és a határozat-tervezetet elfogadni.

Tiszavasvári, 2018. december 12.

**Szőke Zoltán**

**polgármester**

**határozat-tervezet**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETE**

**…./2018. (XII.19.) Kt. számú**

**határozata**

**A 2287/12 hrsz-ú ingatlanon megvalósuló streetball pályával kapcsolatos megállapodás felülvizsgálatáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva az alábbi határozatot hozza:

I.1.Tiszavasvári Város Önkormányzata  mint Tulajdonos – **kezdeményezi a Tiszavasvári Sport Klub Sportszervezettel** (székhelye: 4440 Tiszavasvári, Kossuth u. 2., képviseli: Leányvári Attila) kötött - Tiszavasvári Város Önkormányzata Képviselő-testülete **93/2017. (IV.27.) Kt.** számú határozatával jóváhagyott, a Tiszavasvári 2287/12 hrsz-ú ingatlanon megvalósított streetball pályával kapcsolatos megállapodás 14. pontjában a Tulajdonos részéről kapcsolattartó személynek megjelölni Szőke Zoltán polgármestert.

**I.2. Elfogadja** a jelen határozat I.1. pontjában foglalt módosítás szerinti, jelen határozat 1. mellékletét képező megállapodást **módosító okiratot és felhatalmazza a polgármestert annak aláírására.**

**II.** Kezdeményezi a 2287/12 hrsz-ú ingatlanon lévő 2 db streetball pálya Városi Kincstár alapító okiratába történő feltüntetését.

**Határidő:** I. pont esetében azonnal **Felelős:** Szőke Zoltán polgármester

II. pont esetében 2019. január 31.

**…/2018.(XII.19.) Kt. számú határozat 1. melléklete**

**Megállapodást módosító okirat**

amely létrejött egyrészről **Tiszavasvári Város Önkormányzata** (adószám: 15732468-2-15, cím: 4440 Tiszavasvári, Városháza tér 4. szám), képviseli: Dr. Fülöp Erik Polgármester, mint a Tiszavasvári Város Ökormányzata 1/1 arányú tulajdonát képező 2287/12 Hrsz-ú, ingatlan tulajdonosa, továbbiakban: *Tulajdonos*-,

másrészről a **Tiszavasvári Sport Klub Sportszervezet** (cím: 4440 Tiszavasvári, Kossuth u. 2. nyilvántartási szám: 2735 adószám: 18812514-1-15, képviseli: Leányvári Attila Elnök) továbbiakban: *Sportszervezet*, jelen megállapodást kötő felek – a továbbiakban együtt: *Megállapodó felek*- között alulírott napon és helyen a következők szerint:

I.Tiszavasvári Város Önkormányzata Képviselő-testülete **93/2017. (IV.27.) határozatával hozzájárult ahhoz,** hogy a Tiszavasvári Sport Klub a látvány-csapatsportok támogatásának adókedvezménye ingatlan felújítási program (TAO program) keretében nyertes pályázat esetén a tiszavasvári 2287/12 hrsz-ú, ingatlanon sportfejlesztési tárgyi eszköz beruházást valósítson meg, legfeljebb bruttó 29.933.011 Ft. erejéig. A határozat mellékleteként elfogadásra került Tiszavasvári Város Önkormányzata és a Tiszavasvári Sport Klub közötti megállapodás. A megállapodás 16. pontja szerint a **beruházás üzembe helyezését követően** **legkésőbb 30 napon belül a megállapodást felül kell vizsgálni és amennyiben szükséges kiegészíteni**.

II. Szerződő felek megállapodnak abban, hogy tekintettel jelen szerződés I. pontjában foglaltakra, Tiszavasvári Város Önkormányzata Képviselő-testülete **93/2017. (IV.27.) Kt.** számú határozatával jóváhagyott, a Tiszavasvári 2287/12 hrsz-ú ingatlanon megvalósított streetball pályával kapcsolatos megállapodás 14. pontjában a Tulajdonos részéről kapcsolattartó személy megjelölése az alábbira módosul:

A Tulajdonos részéről a kapcsolattartó:

Szőke Zoltán polgármester

Email cím: polgarmester@tiszavasvari.hu

Tel.: 42-520-500

**III. 1 Felek rögzítik, hogy a megállapodás jelen módosítással nem érintett részei változatlan tartalommal továbbra is érvényben és hatályban maradnak.**

III.2. Jelen megállapodás módosítását **Tiszavasvári Város Önkormányzata Képviselő-testülete** …/2018. (XII.19.) Kt. számú **határozattal jóváhagyta** és feljogosította Tiszavasvári Város Önkormányzata polgármesterét jelen szerződés aláírására.

III.3. Szerződő felek jelen szerződést, mint akaratukkal mindenben megegyezőt jóváhagyólag aláírják.

III.4. Jelen **szerződés a felek által történő aláírásának napján lép hatályba.**

Tiszavasvári, 2018. ……………..…..

……………………………………… …………………………………………..

**Tiszavasvári Város Önkormányzata Sportszervezet**

**képviseli: képviseli:**

**Dr. Fülöp Erik polgármester Leányvári Attila elnök**